als_Latn dik_Latn sag_Latn
Hapat e shpejtë me të cilët po ecën teknologjia janë tërheqës, por kompanitë e vogla e kanë të vështirë të ndërlidhen me njerëzit. Disa prej tyre kanë zbuluar atë që njerëzit single kanë kohë që e dinë: nëse shëtisni një qen, e keni më të lehtë për të siguruar një takim.
Kafshët i shtojnë ngrohtësi dhe karizëm një produkti enigmatik (rasti i dhelprës tek Mozilla, por edhe shumë të tjera).
“Perceptimi për shumë biznese teknologjike është se ato janë vetëm njësha dhe zero” thotë Dean Crutchfield, një konsulent i pavarur reklamash. “Nëse i luani letrat si duhet, një qenush i adhurueshëm nuk do të injorohet lehtë”.
Përdorimi i kafshëve për të treguar anën njerëzore të kompanive është një ide e madhe në të gjithë cepat e botës. Softbank-u japonez përdor një lloj qenushi si logo. Në Kinë, më ikoniket janë lepurushi i Xiaomi Mi dhe pinguini i Tencent.
Kafshët janë me rëndësi të veçantë në Azi. Horoskopi kinez ndihmon në popullarizimin e kafshëve si tigrat, delet dhe dragonjtë. Por Crutchfield paralajmëron për mesazhet e ndryshme që jep një kafshë, në varësi të kulturës: një breshkë në Azi nënkupton jetëgjatësinë, por në Sh.B.A nënkupton ngadalësinë.
Shumë kompani i kanë logot me kafshë, pasi ashtu bëhen të preferuara nga fëmijët, të cilët influencojnë prindërit.
Kris Schantz la punën e tij para 12 vitesh për të nisur Happy Worker, kompaninë e ti, e cila prodhon lodra me porosi për kompani të ndryshme. Ai ka në mesin e klientëve Yahoo, Sony, Blizzard Entertainment, etj.
“Disa njerëz argëtohen nga stilolapsat, disa nga bluzat” thotë ai. “Por lodrave, i përgjigjen të gjithë në një nivel shumë më të thellë emocional”.
Burimi: Jolly Wallet
als_Latn als_Latn als_Latn als_Latn als_Latn als_Latn als_Latn als_Latn als_Latn